tomron87/hebrew-wikipedia-sentences-corpus huggingface dataset:
ליפה פנתה לשתיהן באמצעות שליחת אימייל, מתוך מחשבה שהן יגידו שהן עסוקות מדי, אך קיוותה גם שלפחות אחת מהן תסכים לשיתוף הפעולה.
עם זאת, גם מדונה וגם אליוט הגיבו ברצון לשיתוף כאשר האזינו לגרסת הרמיקס.
ליפה המתינה להשמעת גרסת הרמיקס הסופית, לאחר הקלטת החלקים של מדונה וגם אליוט שחיכתה על מנת לאשר זאת לגרסה הסופית שתצא לאור לבסוף.
ב-30 ביוני 2020, בן מונסון מנהלה של ליפה סיפר בריאיון לאנטרטיינמנט ויקלי שהם מנסים ליצור שיתוף פעולה בין ליפה ומדונה.
אלבום הרמיקס עצמו הושפע ממדונה וסטיוארט פרייס, שהפיקו יחד את Confessions on a Dance Floor, משנת 2005. פרייס הפיק את "Levitating", בנוסף לשלוש רצועות מתוך Future Nostalgia.
ב-27 ביולי הודיעה ליפה שגרסת הרמיקס ל-"Levitating", שנוצרה בידי דה בלסד מדונה, שכוללת את מדונה ואליוט, תצא כסינגל המוביל מאותו אלבום הרמיקס.
הסינגל הופץ גם בפורמט של תקליט בגודל 12 אינץ' ב-21 באוגוסט, בהוצאת חברת התקליטים, וי סטיל בליב; מותג הקלטות עצמאי בבעלות דה בלסד מדונה.
אזורתאריך יציאהפורמטחברת תקליטיםמקורעולם13 באוגוסט 2020סטרימינג • הורדה דיגיטליתוורנראיטליהרדיו להיטים עכשווייםהממלכה המאוחדת21 באוגוסט 2020סינגל ויניל 12"וי סטיל בליב
Lewis Street הוא המיני-אלבום השלישי של הראפר האמריקאי ג'יי קול.
האלבום יצא לאור ב-22 ביולי 2020, על ידי חברות התקליטים דרימוויל רקורדס, רוק ניישן ואינטרסקופ רקורדס, על מנת לקדם את אלבום האולפן השישי של קול, The Fall Off.
מתוך האלבום יצאו שני סינגלים, "The Climb Back" ו"Lion King on Ice", שיצאו יחד, בסמוך למיני-אלבום.
בנובמבר 2019, הכריז קול כי אלבום האולפן השישי שלו, The Fall Off, צפוי לצאת לאור במהלך שנת 2020. ב-21 ביולי 2020, יום לפני צאת המיני-אלבום, הכריז קול כי יוציא שני סינגלים מתוך אלבומו השישי, וכי "אין עדיין תאריך לצאת האלבום, לוקח את הזמן שלי, עדיין מסיים [את האלבום]".
Let Your Hair Down הוא שיר שהוקלט על ידי להקת הרגאיי-פיוז'ן הקנדית לאלבום האולפן הראשון שלהם, Don't Kill the Magic.
השיר נכתב על ידי אדם מסינגר, יחד עם חברי הקבוצה נסרי אטווה ואלכס טאנאס, והופק על ידי מסינגר, אטווה, טאנאס וגיטריסט הלהקה, מארק פליזר.
ב-7 באוקטובר 2014 נשלח השיר לרדיו הלהיטים העכשוויים דרך חברת ההקלטות RCA רקורדס, כסינגל השלישי מהאלבום, והשני בארצות הברית.
קליפ המילים לשיר הועלה לערוץ ה-Vevo הרשמי של הלהקה ב-20 באוגוסט 2014. בקליפ הרשמי לשיר, שבוים על ידי דייוויד רוסו, מופיעה הלהקה בחוף ים בשקיעה.
הקליפ עלה לערוץ היוטיוב ב-31 באוקטובר 2014.
מדינה תאריך פורמט חברת תקליטים ארצות הברית 7 באוקטובר 2014 רדיו להיטים עכשוויים RCA רקורדס 27 באוקטובר 2014 מצעד השירים העכשוויים למבוגרים קנדה 17 בנובמבר 2014
Libera Folio (תרגום מילולי: הדף החופשי) הוא מגזין אינטרנטי עצמאי באספרנטו, שהושק באפריל 2003. המגזין פועל באופן עצמאי ובילתי תלוי באגודת האספרנטו העולמית, והוא אחד מאתרי האספרנטו הנקראים ביותר, שאינם שייכים לארגוני האספרנטו ה'רשמיים'.
מטרתו להוות במה לדיון פתוח וביקורתי על ההתפתחויות בתנועת האספרנטו העולמית.
האתר הוקם על ידי איסטבן ארטל ההונגרי-צרפתי (István Ertl, שערך בעבר גם את מגזין אספרנטו) וקל קניאיבילה (Kalle Kniivilä) הפיני, המשמש גם כעורך.
יאן אולריך הסקה (Jan-Ulrich Hasecke) שימש כמנהל טכני בין השנים 2004 ל-2016. בספטמבר 2016 החליף יוקה פיאטיליינן (Jukka Pietiläinen) את קניאיבילה כעורך האתר, וב-2020 שב קניאיבילה לערוך אותו.
הרעיון להקמת מגזין אספרנטו עצמאי שאיננו מקושר לארגונים הממוסדים של התנועה עלה בתחילת אפריל 2003, לאחר שמזכיר ועדת הקונגרס של אגודת האספרנטו העולמית, ניקולה ראשיץ, פרש במחאה כחלק מוויכוח פנימי בתנועה.
ההתפתרות הציפה את התחושה שבתנועה חסרה במה המספקת מידע אמין ובילתי מתווך, ופרשנויות על האירועים השונים והוויכוחים הפנימיים בה.
כשבוע לאחר שהרעיון עלה, ב-11 באפריל, הושק האתר עם שלושה מאמרים בנושא העזיבה של ראשיץ.
תאריך ההשקה הרשמי היה 12 באפריל, אז החל השיווק והפרסום אודות המגזין המקוון החדש, והקמתו אף סוקרה בעיתונות האספרנטו ה'רשמית' של הארגונים השונים.
לאורך השנים נמתחה מעל דפי המגזין ביקורת לא אחת על נושאי תפקידים באגודת האספרנטו העולמית ועל ארגונים שונים בתנועת האספרנטו, ומנגד - עורכי האתר עצמו וכותביו הוחרמו לא אחת על ידי אישים וקבוצות בקהילת דוברי השפה שנפגעו מהסיקור.
בדצמבר 2003 כבר מספר הכניסות היומי לאתר את ה-3000 לראשונה.
במאי 2012 פרסם האתר כי מספר הכניסות החודשי שלו עומד על כ-70 אלף כניסות.
Levels (בעברית: שלבים) הוא שיר פרוגרסיב האוס של הדי ג'יי השוודי אביצ'י, שיצא ב-28 באוקטובר 2011 על ידי יוניברסל מיוזיק גרופ לאייטונס.
הוא הפך ללהיט וזכה להצלחה עצומה כשהגיע למעמד פלטינה ומעלה ב-11 מדינות ולמעמד זהב בשתי מדינות נוספות.
בנוסף, הגיע לראשי המצעדים של שוודיה ונורווגיה ולעשירייה הפותחת באוסטרליה, נורווגיה, דנמרק והולנד.
לפני יציאתו הרשמית, גרסה ראשונית שלו בשם "Unnamed" נוגנה בתחנת רדיו בריטית ב-11 בדצמבר 2010. הגרסה הסופית שלו הושמעה לראשונה בפסטיבל מוזיקה במרץ 2011 שגם השיר היה קרוי בשם "".
לאחר מכן, החל להתנגן במועדונים ופסטיבלים רבים טרם יצא.
אביצ'י אמר כי השיר מסמפל את השיר "Something's Got a Hold on Me" של אטה ג'יימס.
את הקליפ לשיר ביים פטרו פאפהאדג'ופולוס שהגה את הרעיון בשיחת טלפון עם אביצ'י.
בקליפ ישנו איש עסקים מצליח אשר מתחיל לרקוד במשרדו מול חבריו לעבודה ומול הבוס שלו ומותיר את כולם המומים עד שבאים שוטרים לקחת אותו לבית חולים לחולי נפש.
לאחר מכן אחד הרופאים בבית החולים נוגע בפרח שצמח מתוך גרונו של איש העסקים והוא מתחיל לרקוד גם וככה כל העובדים בבית החולים.
בשוודיה השיר זכה להצלחה רבה כאשר הגיע למקום הראשון במדינה ושהה שם במשך שבעה שבועות ובכך הפך לשיר החמישי שלו במדינה להגיע למקום הראשון.
בנוסף השיר שהה במשך שלוש שנים רצופות במצעד השנתי של שוודיה.
עם מותו של הדיג'יי השיר נכנס מחדש למצעד השוודי כאשר נכנס למקום הרביעי ושהה במצעד במשך ארבעה שבועות נוספים.
באותה שנה הוא נכנס בפעם הרביעית למצעד השוודי השנתי.
בשנת 2019 השיר חזר שוב למצעד השוודי ושהה שם במשך שבועיים.
נכון להיום השיר זכאי לשמונה מעמדות פלטינה במדינה.
בארצות הברית השיר נכנס למקום ה-60 אך בסופו של דבר הגיע למעמד פלטינה במדינה.
הוא היה לשיר הראשון של הדיג'יי שנכנס למצעד האמריקאי ושהה שם במשך 20 שבועות.
בנוסף הוא גם הצליח להיכנס למצעד שירי הפופ, שם שהה במשך חמישה שבועות.
במצעד שירי הדאנס איירפליי (מצעד המבוסס על המשעות ברדיו בלבד) השיר דווקא זכה להצלחה כאשר הגיע למקום השני במצעד ושהה שם במשך 29 שבועות.
במצעד הדאנס הרגיל השיר השיר הגיע למקום הראשון ושהה 20 שבועות במצעד.
בסוף השנה השיר נכנס למצעדי סיכום השנה של שני מצעדים אלו במקומות 32 ו-11 (בהתאמה).
השיר הצליח גם בנורווגיה ובריטניה.
בבריטניה השיר הגיע למקום הרביעי ושהה במצעד במשך 50 שבועות.
בנוסף הצליח להיכנס למקום הראשון במצעד שירי הדאנס הבריטי ולמצעד סוף השנה הבריטי במשך שנתיים ברציפות.
בנורווגיה השיר הגיע למקום הראשון ואף הגיע למעמד של 5 פלטינות במדינה.
בבריטניה השיר הצליח להגיע למעמד פלטינה כפולה.
בנוסף השיר הגיע לחמשייה הפותחת בשוודיה, אוסטריה, הולנד, בלגיה, דנמרק ואירלנד והגיע למעמד זהב או יותר בעוד 9 מדינות נוספות.
ארגוןרשימהמיקוםמקורבילבורד500 שירי הפופ של כל הזמנים344
Liberty Walk הוא שיר של הזמרת-יוצרת האמריקאית מיילי סיירוס, מתוך אלבום האולפן השלישי שלה Can't Be Tamed (2010).
הוא נכתב על ידי סיירוס, אנטונינה ארמאטו, טים ג'יימס, ניקולס ג'יי סקאפה, ג'ון ריד פאס ומייקל מקגיניס, והופק על ידי ארמאטו, ג'יימס ופול פאלמר בשם הבמה שלהם רוק מאפיה.
סיירוס הסבירה שהנושא של העצמה נשית מהווה השראה לכתיבת לשיר.
מבחינה מוזיקלית, "Liberty Walk" הוא שיר אופטימו מסוגת הדאנס-פופ, המכיל גם קטעי ראפ.
השבחים הביקורתיים שהופנו כלפי השיר היו שליליים ומעורבים כאחד; רוב המבקרים מתחו ביקורת על קטעי הראפ ותיארו את השיר כ"משעמם".
אף על פי שלא הופץ כסינגל, "Liberty Walk" הגיע למקום השלישי במצעד השירים מתחת להוט 100 בארצות הברית ולמקום ה-79 בקנדה הוט 100, בשל הורדות דיגיטליות רבות.
"Liberty Walk" נכתב על ידי סיירוס, ניקולס ג'יי סקאפה, ג'ון ריד פאס, מייקל מקגיניס, אנטונינה ארמאטו וטים ג'יימס.
הוא הופק על ידי שלושת האחרונים בשם הבמה שלהם רוק מאפיה.
השיר משמש כרצועת הפתיחה של Can't Be Tamed (2010).
בריאיון לסוויי קאלוויי מ-MTV News, סיירוס הסבירה את ההשראה הלירית של השיר שעוסקת בהעצמה נשית, ואמרה: "זה פשוט על להשתחרר מכל מה שאתה חושב שעוצר אותך.
ואני חושבת שזה באמת חשוב, במיוחד עבור בנות, כיוון שאומרים לכל כך הרבה אנשים, 'לא, אתן לא יכולות לעשות משהו', או, 'אתן צריכות להיות כאלה כי אמא ואבא אומרים את זה, מורים אומרים את זה'".
סיירוס הצהירה באותו ריאיון שניסתה לשלב נושא רציני עם צליל קליל יותר, והסבירה: "כתבתי את זה עבור נשים שמרגישות שהן תקועים במערכות יחסים פוגעניות, אבל זה גם שיר דאנס".
היא פירטה: "אז אתה חושב שזו חייבת להיות סוג של בלדה עצובה, אבל זה שיר מסיבה...
"Liberty Walk" הוא שיר דאנס-פופ, באורך של ארבע דקות ושש שניות.
על פי הפרטיטורה שפורסמה על ידי Sony/ATV Music Publishing, הוא כתוב בסולם סי מינור.
הקצב שלו מאופיין ב-120 פעימות בדקה.
טווח הקול של סיירוס בשיר משתרע מהצליל הנמוך של Bb2 ועד לצליל הגבוה של F#5. הת'ר פארס מ-AllMusic ציינה את השימוש בכלים השונים ותיארה אותו כ"נועז".
היא גם אמרה ש"הבתים הרצופים" שסיירוס מבצעת נשמעים "עצבניים" יותר מאשר השירים הקודמים שהוציאה בקריירה שלה.
פאנץ' ליוואנג מ-Manila Bulletin עסק בסוגה המוזיקלית של השיר.
"Liberty Walk" זכה לביקורות מעורבות ממבקרי המוזיקה.
הת'ר פארס מ-AllMusic שיבחה את המילים האופטימיות וטענה שהן "ידידותיות לרדיו דיסני".
באופן דומה, לאה גרינבלט מאנטרטיינמנט ויקלי תיארה את השיר כ"כזה הגורם לאלבום להישמע טוב עוד מתחילתו".
מבקר מוזיקה מ-Sputnik Music ציין ש- "Liberty Walk" הוא "מיילי סיירוס הקלאסית", תוך אזכור שירה, "Hoedown Throwdown".
מעבר לכך, כמה מבקרים מתחו ביקורת שלילית על השיר.
מישל גריפין מ-The Sydney Morning Herald הפנתה כלפיו ביקורת מעורבת.
גלן גמבואה מ-Newsday טען שמדובר ב"שיר שלא נגמר של ג'ייסון דירולו", והצהיר ש"קשה להתייחס לסיירוס ברצינות בגללו".
דונלד גיבסון מ-Seattle Post-Intelligencer טען שמדובר בשיר "מונוטוני" מדי.
אוון סאודי מ-PopMatters ציין שב-"Liberty Walk", "החיפוש של סיירוס אחר זהות חדשה הופך אותה לאנונימית וגורם לה להישמע בסיסית מתמיד".
היא גם ביצעה את השיר במהלך הופעה במלבורן, אוסטרליה.
לפי ג'וליה פוסקי מ-The Hot Hits Live from LA, סיירוס לבשה "מכנסי עור וחזיית נצנצים".
היא פתחה את ההופעה עם השיר במרכז הבידור של בריזבן, אוסטרליה.
בהופעה זו, הזמרת נעלה מגפיים גבוהים ולבשה מכנסי עור קצרים וחזייה שחורה.
השיר בוצע גם במהלך סיבוב ההופעות "Gypsy Heart Tour".
ב-23 בנובמבר 2011, סיירוס הוציאה קליפ שכלל גרסת רמיקס של "Liberty Walk" שנעשתה על ידי רוק מאפיה.
הקליפ כלל צילומים של תנועת אוקיופיי; תנועת מחאה בינלאומית אשר מתמקדת בעיקר באי-שוויון כלכלי ואי השוויון החברתי בעולם.
הקליפ מתחיל בהודעה שאומרת "זה מוקדש לאלפי האנשים שעומדים על מה שהם מאמינים בו".
בהמשך הקלפ מוצגות סצנות של מפגינים המניפים שלטים ושוטרים המשתמשים בתרסיס פלפל.
אזורתאריך יציאהפורמטחברת תקליטיםמקורעולם18 ביוני 2010הזרמת מוזיקה • הורדה דיגיטליתהוליווד
לוויתן היא קבוצת תקיפה סינית המבצעת פעולות סייבר התקפיות נגד ארצות הברית, קנדה וגורמים מערביים.
פעילותם ומיקומם של חברי הקבוצה הוא בעיר הדרומית האיקואו, מחוז האינאן.
התקפותיה של הקבוצה מתמקדות נגד אתרים ממשלתיים ואוניברסיטאות המבצעות מחקרים בתחום הרפואה, רובוטיקה ומחקר ימי ונגד חברות מתחרות של ארגונים סינים.
על פי מחקר שנעשה על ידי חברת FireEye, קבוצת התקיפה פועלת משנת 2013 ופועלת בחסות ממשלת סין.
מטרתה העיקרית של הקבוצה איסוף מידע אשר באמצעותו יפתחו הסינים את יכולותיהם בתחום האזרחי והצבאי.
בחודש יוני 2021, האשימה ממשלת בריטניה את סין בכך שהיא עומדת מאחורי פעולות סייבר התקפיות שנעשו על ידי הקבוצה וביניהן פריצת שרתי Exchange.
בחודש יולי 2021, משרד המשפטים האמריקאי הגיש כתב אישום נגד ארבעה אזרחים סינים בכך שהיו חלק מקבוצת תקיפה שפרצה לגופים ממשלתיים ואוניברסיטאות בארצות הברית.
ליברטי מיוצ'ואל היא חברת ביטוח אמריקאית, המציעה שירותי ביטוח ושירותים פיננסיים.
החברה מעסיקה כ-45,000 עובדים ב-900 סניפים ברחבי העולם ובעלת חברות ביטוח מקומיות במדינות שונות באירופה, אסיה ודרום אמריקה.
המטה הראשי של החברה נמצא בבוסטון, ארצות הברית.
החברה הוקמה בשנת 1912 לאחר חקיקת חוק מסצ'וסטס שחייב מעסיקים לשלם פיצויים לעובדיהן באמצעות חברות ביטוח.
בשנת 1914, החלה החברה למכור שירותי ביטוח רכב ופתחה את הסניף הראשון שלה.
בשנת 1999, רכשה ליברטי את חברת הביטוח Wausau Insurance תמורת סכום שלא פורסם.
בשנת 2006, יצרה תשדיר פרסומת המתאר אנשים שעושים טוב למען האחר והפכה לנותנת החסות הבלעדית של סדרת התיעוד PBS American Experience.
בשנת 2008, רכשה ליברטי את חברת Safeco תמורת כ-6.2 מיליארד דולר.
בשנת 2011, הכריזה החברה על בנייתו של מגדל החברה שיכיל 22 קומות ושבנייתו הסתיימה בשנת 2013.
בחודש מאי 2017, רכשה ליברטי את חברת Ironshore תמורת כ-2.9 מיליארד דולר.
בחודש אוקטובר 2019, רכשה ליברטי את חברות Nationale Borg Reinsurance ,Nationale Borg ו-AmTrust המתמחות בביטוח אשראי.
בחודש יולי 2021, רכשה ליברטי את חברת הביטוח State Auto Group תמורת כ-2 מיליארד דולר.
Lex specialis (דין מיוחד דוחה דין כללי) היא דוקטרינה משפטית הנוגעת לפרשנות חוקים, החלה הן בדין הבינלאומי והן בדין המקומי.
הדוקטרינה קובעת שאם יש שני חוקים הנוגעים לאותו מצב משפטי, כשאחד הוא חוק כללי, ואחד הוא חוק ספציפי יותר, החוק הספציפי גובר על החוק הכללי.
המצב מתעורר בדרך כלל בהתנגשות בין חוק מוקדם יותר, העוסק במקרה ספציפי, כשלאחר מכן נחקק חוק כללי יותר, הסותר את החוק הספציפי.
הדוקטרינה חלה גם במקרה שבו נחקק חוק הכולל גם הוראות כלליות וגם הוראות ספציפיות: הסעיף הספציפי יגבר על ההוראות הכלליות של אותו החוק.
שמה של הדוקטרינה מגיע מהאמירה המשפטית הלטינית: Lex specialis derogat legi generali.
בישראל אין דבר חקיקה המגדיר את תחולת הדוקטרינה.
עם זאת, במספר פסקי דין של בית המשפט העליון נעשה שימוש בדוקטרינה על מנת לבצע פרשנות לדברי חקיקה.
הדוקטרינה נקראה "עיקרון היסוד לפיו הוראה ספציפית גוברת על הוראה כללית".
Libertad (בעברית: חוֹפֶשׁ) הוא אלבום האולפן החמישי של הזמרת-יוצרת הישראלית יסמין לוי.
האלבום יצא לאור בהפצה בין-לאומית בשנת 2012, על ידי חברת התקליטים וורלד וילג'.
באלבום נכללו הלהיטים "Firuze" ו-"Olvidate de Mi" שצברו ארבעה וחצי מיליון השמעות בספוטיפיי בסך הכול.
האלבום הצליח לשחזר את הצלחת קודמיו וצבר למעלה מ-7.5 מיליון השמעות בספוטיפיי בסך הכול.
האלבום יצא בפורמט של תקליטור בלבד והופץ בישראל והממלכה המאוחדת בשנת 2012 גם כן במהדורה מיוחדת עם עטיפה דומה.
מדינהתאריך יציאהפורמטחברת תקליטיםמקורישראל2012תקליטוראדמההממלכה המאוחדתכלל העולםוורלד וילג'
"Liar" (בעברית: "שקרן") הוא שיר של להקת הרוק הבריטית קווין, שנכתב בידי סולן הלהקה פרדי מרקיורי ב-1970. השיר הופיע באלבום הבכורה של הלהקה Queen (אלבום).
השיר יצא כסינגל, ביחד עם "Doing All Right" כבי-סייד, בארצות הברית ובניו זילנד על ידי אלקטרה רקורדס בפברואר 1974. הקליפ הכיל חיקוי של הלהקה לשיר בבמה אקוסטית.
"Liar" היה הקליפ השני של הלהקה והוא צולם שנה לפני שיצא כסינגל.
כפי שאימת התמלול ב-Off The Record של EMI Music Publishing לתווי המוזיקה של השיר, זוהי אחת משלוש הרצועות של קווין, כשהאחרות הן "Now I'm Here" ו-"Under Pressure" (שיתוף הפעולה המקורי שלהם יחד עם דייוויד בואי) שאופיינו באורגן האמונד.
השיר הזה העלה בקצרה את בעיית הקרדיטים של כתיבת שירים בתוך הלהקה.
בריאן מיי שאל מי מחבריי הלהקה יזכה לקרדיט לפיתוח המוזיקה עבור בכל שיר, ובכך סיכם פרדי מרקיורי את הדיון, בקביעתו כי התמלילן או כל אדם אחר שמקורו בשיר ככותב שלו, הוא זה שיזכה לקרדיט ככותב השיר, מנהג שנמשך עד The Miracle ב-1989.
השיר עושה שימוש בולט באפקט הפלאנג'ינג, במיוחד בתופים ובפעמון הפרה.
זהו גם השיר הארוך ביותר באלבום.
המגזין קאש בוקס כינה את השיר "רוקר מוביל, מועבר בחוזקה" עם מבטא על "גיטרה בס ומנהיג עם ביצועי שירה והרמוניה אנרגטית".
בשנותיה המוקדמות של הלהקה, "Liar" היה מרכיב מרכזי בהופעות שלהם, הופיע כסיכום לסט השירים הראשי שלהם, ולעיתים קרובות נמשך עד עשר דקות.
השיר יתחיל להיות מנוגן בקושי בתור ההופעות של News of the World Tour כדי שיושמט מסט השירים ב־Jazz Tour.
עם זאת, החל מסיבוב ההופעות Crazy Tour, השיר התחיל להיות מנוגן כמעט שוב.
בסיבוב ההופעות The Game Tour, השיר לא נכלל בסט השירים.
השיר התחדש לכמה הופעות בשלב האירופי של סיבוב ההופעות של ה־Hot Space Tour והשיר הושמע פעם אחת בשלב הצפון אמריקאי באותו סיבוב הופעות.
השיר יתחדש שוב ב-The Works Tour (אם כי השיר צומצם לשלוש דקות או פחות).
"Liar" קיבל אזכור מסוים ב-Magic Tour, כשבריאן מיי ניגן ריף גיטרה חלקי מהשיר מיד לפני "Tear it Up".
פרדי מרקיורי – זמרה, קולות רקע, אורגן האמונד
בריאן מיי – גיטרה אקוסטית, גיטרה חשמלית, קולות רקע
רוג'ר טיילור – תופים, כלי הקשה, תוף מרים, פעמון פרה, קולות רקע
"Liar" (בעברית: "שקרן") הוא שיר של הזמרת האוסטרלית סיליה קפסיס, שיצא ב-29 בפברואר 2024 על ידי K2ID הפקות.
מתואר בעצמו כשיר שלועג ל"אנשים שחיים בעולם מזויף עם תסריט מזויף".
נכתב על ידי דימיטריס קונטופולוס ואלקה טייל.
השיר ייצג את קפריסין באירוויזיון 2024, שם סיים במקום ה-15 עם 78 נקודות בגמר הגדול.
"Liar" נכתב והולחן על ידי דימיטריס קונטופולוס ואלקה טייל.
בהצהרות לעיתונות שניתנו לפני יציאת השיר רמזה קפסיס שהשיר יהיה שיר דאנס-פופ.
מאוחר יותר היא גם הצהירה שהשיר שלה מיועד לאנשים ש"חיים חיים מזויפים עם תסריט מזויף".
קפסיס, שהצהירה עוד כי השיר מתמקד בהשפעה שיש לרשתות החברתיות על נשים צעירות, הכריזה כי השיר נוצר כדי לשכנע אנשים לעזוב "חזית של זיוף".
במקור, השיר היה אמור להיות מוגש לקדם האירוויזיון הרוסי ב-2022, אך המדינה הושעתה על ידי איגוד השידור האירופי לאחר הפלישה לאוקראינה.
בשנת 2023, הוא הוקלט כדמו על ידי האמנית היוונייה מליסה מנצוקיס, איתו השתתפה בקדם האירוויזיון היווני הפנימי.
השיר העפיל לשלב השני של הקדם, שם קיבל את המקום הראשון של ועדת הקהל עם 693 נקודות, אך רק את המקום השלישי מהוועדה האמנותית עם 440 נקודות, והצליח לזכות במקום השני הכללי עם 1,133 נקודות, אחרי השיר של ויקטור ורניקוס, "What They Say".
שמועות על קפסיס, שנבחרה על ידי השדר של קפריסין לתחרות האירוויזיון, CyBC, הופצו כבר באמצע אוגוסט 2023 על ידי הסניף היווני של OGAE.
קפסיס הוכרזה רשמית כנציגת קפריסין לאירוויזיון 2024 ב-25 בספטמבר.
ב-22 בפברואר 2024, פרסמה קפסיס קטע כהצצה לקידום השיר.
קפריסין שובצה לחלקו הראשון של חצי הגמר הראשון, שנערך ב-7 במאי.
קפריסין הופיעה ראשונה, לפני סרביה.
בסוף הערב הוכרזה כאחת מעשר המדינות שהעפילו לגמר (מאוחר יותר נחשף שהגיעה למקום השישי עם 67 נקודות).
בגמר, הופיעה קפריסין כשיר מספר 20, אחרי ארמניה ולפני שווייץ.
קפריסין סיימה את התחרות במקום ה-15, עם 78 נקודות.
Li L7 הוא רכב במרכב קרוסאובר היברידי נטען המשתמש בטכנולוגיית EREV , ומיוצר על ידי היצרנית הרכב הסינית לי אוטו.
זהו הרכב הרביעי של החברה, והשלישי מסדרת L, סדרה של רכבי SUV חשמליים עם מנוע בנזין הפועל כמאריך טווח, הכוללת את ה־L9, L8 ו־L6.
ה־Li L7 הוצג בספטמבר 2022, באותה תקופה כדגם הזול והקטן ביותר של החברה, תוך שהוא חולק את אותו בסיס גלגלים עם ה־Li L8 הארוך יותר.
במהלך השקתו, ה־Li L7 היה זמין בשלוש גרסאות: Air, Pro ו־Max.
מסירות הדגמים Pro ו־Max החלו ב־1 במרץ, בעוד משלוחי ה־L7 Air החלו בתחילת אפריל 2023.
ה־Li L7 נראה נמוך ומעוגל לעומת ה־Li L8 וה־Li L9. הוא מגיע עם גלגלים אופציונליים בקוטר 21 אינץ'.בדגמי ה־Pro, Max ו־Ultra מותקנת מערכת מתלי אוויר בעלת חמישה גבהים מתכווננים ושלושה מצבי מתלה: נוחות, סטנדרט וספורט.
לעומתם, דגם ה־Air, מגיע עם מערכת מתלים אקטיבית עם בקרת שיכוך רציפה (CDC).
בניגוד ל־L8 ול־L9, ה־Li L7 הוא רכב בעל שתי שורות וחמישה מושבים.
הוא חולק את אותו עיצוב לוח מחוונים עם דגמים אחרים מסדרת L.
הדגם מציע מרווח רגליים מרבי של 1,160 מ"מ ומרווח ראש של 985 מ"מ בשורת המושבים השנייה.
מושב השורה השנייה כולל הדום חשמלי יחיד, כוונון חשמלי לזווית המשענת בטווח של 25 עד 40 מעלות, ומשענת יד מרכזית.
הרכב מגיע עם אפשרות ל"מצב מיטה זוגית" על ידי הסרת משענות הראש והפעלת "מצב קמפינג".
תכונות סטנדרטיות בכל רמות הגימור כוללות גג פנורמי עם וילון חשמלי, מערכת מיזוג אוויר אחורית הנשלטת באופן עצמאי, חימום מושבים בכל חמשת המושבים, אוורור ועיסוי מושבים בארבעה מושבים (ללא המושב האמצעי מאחורה), ועשר כריות אוויר – כולל כריות אוויר צידיות למושבים האחוריים.
בנוסף, כוללת המערכת 21 רמקולים, מגבר בהספק של 1,920 ואט, ומערכת שמע היקפית עם תמיכה ב־Dolby Atmos.
ה־Li L7 קיבל עדכון במרץ 2024. רמות הגימור Air, Pro ו־Max הוחלפו בשמות החדשים: Pro, Max ו־Ultra.
דגם ה־L7 Ultra קיבל סוללה גדולה יותר בקיבולת של 52.3 קוט"ש, שהעלתה את טווח הנסיעה החשמלית ל־240 ק"מ לפי תקן WLTC.
מיקום לוחית הרישוי האחורית, שבדגם הישן היה בפגוש האחורי, הועבר לדלת תא המטען בעקבות משוב מלקוחות.
דגם 2024 כולל גם מקרר מובנה ברכב, מערכת שמע משודרגת, מערכת עיסוי מושבים משופרת, ושדרוג שבב מערכת הבידור לשבב Snapdragon 8295P במקום ה־Snapdragon 8155 הקודם.
העדכון לדגם Li L7 לשנת 2025 הוצג ב־8 במאי 2025, כאשר ההזמנות המוקדמות נפתחו באותו היום, והמסירות החלו בשבוע שלאחר מכן.
השינוי המרכזי הוא במערכות הסיוע לנהג (ADAS): כל הדגמים צוידו בחיישן LiDAR חדש תוצרת ATL, שקטן ב־60% לעומת הדגם הקודם לשם הפחתת גרר, צריכת החשמל של המערכת פחתה ב־55%, והיא מסוגלת לזהות עצמים במרחק של עד 200 מטר.
על פי Li Auto, מערכת הבלימה האוטומטית מסוגלת כעת לבלום בהצלחה במקרה של תנועה עומדת גם בתנאי לילה חשוכים, במהירויות של עד 120 קמ"ש, בעוד שמערכת ההיגוי האוטומטית מסוגלת להימנע מהתנגשות בילד החוצה כביש חשוך כשהרכב נע במהירות של עד 130 קמ"ש.
מערכת המתלים האוויריים שודרגה ממבנה חד־תאי לדו־תאי, מה שאיפשר להקשיח את הקפיץ ב־30%.
כתוצאה מכך חלה ירידה של 20% בזווית הגלגול של המרכב, וכן ירידה של 11% ו־26% בתנועת הצלילה וההתרוממות בהאצה ובלימה, בהתאמה.
ציון "מבחן מוס" (עקיפת מכשול פתאומית) השתפר גם הוא, עם מהירות מרבית של 79.47 קמ"ש.
דגם ה־Max קיבל גם הוא את סוללת ה־52.3 קוט"ש שנמצאת בדגם האולטרה, מה שמותיר את ה־Pro כגרסה היחידה בייצור המשתמשת בסוללה הקטנה יותר של 42.8קוט"ש.
החלק החיצוני של הרכב קיבל אפשרות צביעה חדשה בכחול־אפרפר, ופנים הרכב קיבל אפשרות לריפוד דו גוני בגווני חום ושחור.
Li L7 משתמש במערכת הארכת טווח חשמלית (EREV) המשלבת שני מנועים חשמליים להנעה בכל הגלגלים ומנוע בנזין בנפח 1.5 ליטר.
מנוע הבנזין אינו מחובר ישירות לגלגלים, אלא משמש לטעינת הסוללה ולהארכת טווח הנסיעה.
שנות דגםסוללהמנוע בנזיןתצורת הנעהמנועים חשמלייםמערכת משולבת0–100 קמ"שטווח חשמליטווח נסיעה כולל נפח הספק הספק מומנט הספק כולל מומנט כולל CLTC WLTC CLTC WLTC 2023–2024 40.9 קוט"ש (NMC)L2E15M – 1,496 סמ"ק I4 טורבו113 קילוואט (כ־152 כ"ס)הנעה כפולה (AWD)קדמי: 130 קילוואט
אחורי: 200 קילוואטקדמי: 220 ניוטון־מטר
Liero הוא משחק מחשב שנוצר על ידי המתכנת הפיני יוֹסה ריי-קינן בשנת 1998. המשחק זמין להורדה ללא תשלום.
המשחק מתואר לעיתים קרובות כגרסה ב"זמן אמת" של המשחק Worms.
הוא משלב כלי נשק וקולות מהמשחק Molez אשר היה המקור לרעיון של משחק זה.
Liero היא המילה הפינית לחיה שלשול, מבוטא 'lee-eh-roh' (לִי-אֶ-רוֹ).
ב-Liero יכולים לשחק שני שחקנים, המפעילים כל אחד דמות, שש דמויות נוספות מופעלות על ידי המחשב, (אך הוא בעל בינה מלאכותית מוגבלת למדי, שגורמת לו להרוג בעיקר את עצמו) הדמויות נלחמות על גבי מפה דו-ממדית.
כל שחקן יכול להשתמש ב-5 כלי נשק מתוך מבחר של 40 כלי נשק שונים - תלוי במוד הנבחר.
את רוב השטח פרט לסלעים, ניתן לחפור או להשמיד בפיצוץ.
בנוסף לכלי נשק לכל תולעת יש חבל נינג'ה אשר ניתן להסתייע בו כדי לנווט במפה.
במהלך המשחק ניתן להחליף את חמשת כלי הנשק באחרים על ידי לקיחת קופסאות בונוס.
בתחילת המשחק ניתן לבחור אילו מתוך 40 כלי הנשק יהיו זמינים לבחירה לפני תחילת המשחק, ואילו יהיו זמינים רק בקופסאות בונוס (לחלופין ניתן גם לבטל נשק לחלוטין).
ניתן כמו כן לקחת גם קופסאות עזרה ראשונה אשר מרפאות את התולעת שלקחה אותם.
בניגוד לרוב המשחקים בסגנון זה, לכל כלי הנשק ב-Liero תחמושת אין סופית, אף כי לכל נשק יש מספר יריות שאחריו יהיה על התולעת לחכות לטעינה מחודשת של הנשק לפני שתוכל להשתמש בו שוב.
גורמי המפתח הם קצב האש וזמן הטעינה ולא כמות התחמושת הזמינה כמו במשחקים אחרים, מה שהופך את התזמון ויכולת התנועה המהירה לכישורים המרכזיים הנדרשים ב-Liero.
Life in Cartoon Motion הוא אלבום הבכורה של הזמר הבריטי ממוצא לבנוני מיקה.
הופק על ידי גרג וולס ומיקה, יצא לאור על ידי איילנד רקורדס ב-5 בפברואר 2007 בממלכה המאוחדת וביוניברסל/מוטאון ב-27 במרץ 2007 בארצות הברית.
הסינגל "Grace Kelly" שהה במקום הראשון בממלכה המאוחדת למשך 5 שבועות רצופים.
גם במדינות אחרות השיר הגיע למקומות הראשונים.
האלבום היה הראשון מבין המקומות הראשונים בממלכה המאוחדת שמכר 5.4 מיליון עותקים בעולם מאז ששוחרר.
עטיפת האלבום שימשה את הפרסומת של האייפוד טאץ'.
Libra Scale הוא אלבום האולפן הרביעי של הזמר האמריקני, ני-יו.
הוא יצא לאור ב-27 באוקטובר ביפן, ובעקבות זאת גם בבריטניה ב-29 באוקטובר, ובארצות הברית רק ב-22 בנובמבר 2010, תחת חברת התקליטים דאף ג'אם.
מהאלבום יצאו 3 סינגלים; הלהיט האירופי שכבש את מצעד הסינגלים הבריטי, Beautiful Monster, הסינגל השני Champagne Life שתוכנן להיות דואט עם מייקל ג'קסון והגיע למקום ה-75 במצעד הבילבורד הוט 100, ו-One in a Million שגם זכה להצלחה באירופה והגיע למקום ה-20 במצעד הסינגלים הבריטי.
עם השקתו, Libra Scale זכה לביקורות אוהדות מצד רבים ממבקרי המוזיקה, והגיע למקום ה-9 במצעד הבילבורד 200 כשמכר מעל 110,000 עותקים בשבוע הראשון לצאתו בארצות הברית.
האלבום הפך להיות הרביעי של ני-יו שנכנס לעשירייה הפותחת במצעד הבילבורד 200 בשבוע הראשון לצאתו, למרות שהוא האלבום הכי פחות נמכר שלו.
libxml2 היא ספריית תוכנה לניתוח מסמכי XML.
פיתוח התוכנה נעשה במקור בשביל מיזם GNOME, אך ניתנת לשימוש גם בתוכנות אחרות.
libxml2 נכתבה בעיקר בשפת C, אך גם בשפות נוספות.
ניתן לגשת אל התוכנה באמצעות מודול של שפת פרל בשם XML::LibXML, קוד ה-libxml2 נחשב לנגיש כיוון שהוא משתמש בספריות של ANSI C בלבד.
Life Happens הוא מיני אלבום של הזמרת הישראלית אסתר רדא.
המיני אלבום, שיצא להורדה חינמית ברשת בטרם יציאתו הרשמית להפצה מסחרית, זכה להצלחה מסחרית רבה לאחר ששיר הנושא מתוכו, Life Happens, נכנס לפלייליסט גלגלצ.
האלבום כולל 4 רצועות (מיני אלבום) אשר נכתבו והולחנו על ידי רדא עצמה, את האלבום הפיקו סאבו וקותי והוא זכה לתשבחות רבות.
ב-4 בדצמבר 2012, מעט לפני שחרור המיני אלבום, רדא שחררה את הסינגל הראשי מהאלבום, Life Happens.
הסינגל זכה להצלחה מפתיעה והשמעות רבות ברדיו, כולל דירוג במקום הראשון במצעד השבועי של גלגלצ, כחצי שנה לאחר שחרור המיני אלבום.
הוא זכה בתואר "קליפ השנה" לפי אתר Mako, ואף שודר בתחנות MTV באירופה וVH-1 באנגליה.
ב-9 בינואר 2013 שוחרר הסינגל השני, Anything From You.
ב-26 בפברואר 2013 שוחרר הסינגל השלישי, Could it Be.
גם סינגל הזה זכה להצלחה ולהשמעות רבות והתמקם במקום החמישי במצעד השבועי של גלגלצ.
Life Is Strange (בתרגום חופשי: "החיים הם מוזרים") הוא משחק הרפתקאות מסוג סרט אינטראקטיבי משנת 2015 המורכב מחמישה פרקים.
הוא פותח על ידי Dontnod Entertainment בצרפת, ומוצא לאור על ידי Square Enix.
עלילת המשחק מתרכזת במקסין קולפיד (מכונה בקצרה "מקס"), סטודנטית לצילום אשר מגלה כי ביכולתה להניע את הזמן לאחור בכל רגע שתרצה, מה שמוביל כל בחירה שלה לאפקט פרפר.
לאחר שהיא חוזה בסופה קטלנית שמתקרבת לעיירת הדייגים הבדיונית שבה היא חיה, מפרץ ארקדיה, לוקחת על עצמה מקס את האחריות למנוע מהסופה את השמדת העיירה.
פעולות השחקן ירכיבו את העלילה וישפיעו על האופן בו היא מתפתחת, כאשר החזרה של הזמן לאחור תאפשר לשחקן לתקן ולמנוע תוצאות ישירות מבחירותיו האחרונות, אם אינו מרוצה מהן.
(על פי תחקיר המשחק עלול להגביר את המצב הנפשי.)
כדוגמה בן אדם שלא חווה דיכאון לעולם או לא מאובחן בדיפרסיה עלול להיחשף לדיכאון או התקפים כמו חרדה ,עצבים,דיכאון קליני
עקב זה שהמשחק מבוסס על מקרי סרט (Story Based Game)
על פי חוק החברה רק בני 18+ ומעלה יכולים לשחק במשחק זה .
מקס היא נערה בת 18, סטודנטית לצילום באקדמיית בלקוול (Blackwell) שבמפרץ ארקדיה (Arcadia Bay), עיירת דייגים בדיונית הממוקמת באורגון שבארצות הברית.
היא שבה לגור שם לטובת הלימודים באקדמיה, לאחר שעזבה משם עם משפחתה בעבר.
הפרק הראשון נפתח בחיזיון של מקס בו היא צופה ממצוק מרוחק בסופת טייפון ענקית המתקרבת במהירות לעיירה, המאיימת להשמידה כליל.
מקס מתעוררת מהחיזיון, אחוזת בלבול רב ומוצאת עצמה בשיעור.
בתום השיעור ניגשת לשירותי הבנות כדי לשטוף את פניה ולהתאושש, כשלפתע נכנסים נערה (קלואי פרייס) ונער (נת'ן פרסקוט) בסערה.
במהלך ריב בין השניים (שכלל לא מודעים לנוכחותה של מקס), שולף נת'ן אקדח ויורה בנערה.
מקס המבוהלת מזיזה "בטעות" את הזמן לאחור, ושוב מוצאת עצמה בשיעור בו נפתח המשחק.
היא מתחילה להבין את היכולת שלה לשלוט בזמן וממהרת לשירותים כדי להציל את הנערה.
הסיטואציה שוב חוזרת על עצמה, רק שהפעם ממהרת מקס להתערב ומונעת מהירי להתבצע.
בהמשך, מבינה מקס כי אותה נערה שהצילה היא קלואי, חברת ילדות שלה.
הפרק השני ממשיך את מאורעות הפרק הראשון, כיום לאחר מכן.
בפרק זה מסייעת מקס לחברתה לכיתה קייט מארש.
במהלך הפרק מבינה מקס כי קייט נפלה קורבן להפצת סרטון בו היא מתועדת מנשקת מספר סטודנטים במסיבה.
מסתמן כי הסרטון תועד בעודה קייט מסוממת.
בעקבות הסרטון היא סובלת מהצקות ומהתברינות מצד חבריה.
מקס חושדת כי נת'ן הוא האחראי לאותו סרטון.
מקס נפגשת לאכול עם קלואי בדיינר בו אמה של קלואי - ג'ייס עובדת.
לאחר שמקס משתפת את קלואי ביכולת שלה לשלוט בזמן, הן מחליטות להתנסות ביכולת במגרש גרוטאות סודי של קלואי.
עם זאת, המאמץ הרב גורם למקס לדימום מהאף ולעלפון.
קלואי מסיעה אותה בחזרה לבלקוול לשיעור, שבהמשך נקטע כאשר כולם נקראים לצאת למגורי הבנות.
קייט עומדת על גג מגורי הבנות ומתאבדת בקפיצה.
מקס משיבה את הזמן לאחור, ובאופן לא צפוי הוא נעצר לחלוטין.
היא מגיעה אל הגג באפיסת כוחות ומנסה לשכנע את קייט לרדת משם.
בסצנה הזאת, במהלך השיחה איתה למקס קיימת האפשרות להציל את קייט ולמנוע את התאבדותה אם תדע להגיד את הדברים הנכונים.
הפרק השלישי מתרחש בלילה של אותו היום שבו מסתיים הפרק השני.
פרק זה מתחיל כשמקס וקלואי, פורצות לחדר המנהל כדי לחקור מה קרה לרייצ'ל אמבר, הנערה שנעלמה מהעיר.
הן מוצאות במשרדו של המנהל קובצי מידע על כמה תלמידים, ובמחשב שלו הן מוצאות קובץ שבו מצוין "רייצ'ל בחדר החשוך" כמה פעמים.
לאחר מכן קלואי ומקס מחליטות ללכת לברכת השחייה בשביל להעביר שם את הזמן אחרי כל היום הסוער שקרה להם.
באותו הזמן איש האבטחה- דויד מאדסן נכנס לבדוק מה קורה שם, ומקס וקלואי מצליחות לברוח ולהגיע לביתה של קלואי.
יום לאחר מכן מקס וקלואי חוקרות את הקראוון של פרנק בווארס, ובו מגלות שלרייצ'ל הייתה מערכת יחסים עמו.
קלואי מתעצבנת מכיוון שהיא מרגישה שכולם בחייה "בוגדים" בה ומחזירה את מקס לאקדמיה.
לאחר מכן ניתן לראות את מקס מסתכלת על תמונה שלה ושל קלואי בתור ילדות קטנות, תמונה שצולמה ביומו האחרון של אביה של קלואי.
מקס בוחנת את התמונה, והיא מגלה שיש לה כוח לחזור בזמן לעבר דרך התמונות והיא מחליטה לחזור לאותו הזמן שבו צולמה התמונה, והיא מצליחה להציל את אביה של קלואי (ויליאם), אבל גם גורמת לתקרית מצערת.
פרק רביעי - Dark Room
הפרק הרביעי מתחיל במציאות החלופית שבה ויליאם חי וקלואי פצועה קשות.
מקס מבלה עם קלואי, ולאחר מכן חוזרת בזמן כדי להחזיר את המצב לכפי שהיה אמור להיות.
מקס וקלואי ממשיכות בחיפוש אחר רמזים, ובסופו של דבר הרמזים הובילו אותם לאסם שבבעלות משפחת פרסקוט, שבו גילו את המחבוא (החדר החשוך), שמכיל תמונות של בנות שנעלמו מן העיר.
בין אחת התמונות הן מגלות תמונה של רייצ'ל מתה וקבורה במחבוא של קלואי.
הן מוודאות שזאת האמת ומאשימות את נייתן פרסקוט בסיבה שהיא נרצחה.
באותו הזמן בבית הספר של מקס נערכת "מסיבת המערבולת" והן מחליטות ללכת למסיבה הספר במטרה לתפוס אותו, אך הן מקבלות ממנו הודעת טקסט שבה הוא כותב כי הוא עומד להשמיד את הראיות.
הן חוזרות למחבוא של קלואי, ושם מקס סוממה וקלואי נרצחה בידי המורה לצילום של מקס – מארק ג'פרסון.
הפרק החמישי והאחרון מתחיל יום לאחר סיום הפרק הרביעי.
בפרק אנו רואים את מקס כשבויה של מארק בחדר החשוך.
מקס משתמשת בתמונות כדי לחזור בזמן, ובסופו של דבר היא נמצאת בשיעור של מארק – כמו בפרק הראשון.
דבר זה נותן לה הזדמנות להזהיר את דוד (אביה החורג של קלואי) מפני מארק הרוצח.
מארק נעצר, קלואי ניצלת מוות ומקס זכתה בתחרות Every Day Heroes, והיא הולכת לסן פרנסיסקו.
קלואי מודיעה למקס כי החיזיון שלה לגבי הטורנדו היה נכון, והיא מחליטה לחזור בזמן ולגרום לכך שהיא לא תהיה בסן פרנסיסקו.
בסופו של דבר היא חוזרת לארקדיה ביי.
מקס חוזרת בזמן עם התמונה שווארן (חבר שלה) צילם בפרק הרביעי, והיא משכנעת את קלואי לא לעשות את מה שקרה בפרק הרביעי.
לאחר מכן מקס חוזרת למציאות הרגילה, שבה היא מתעלפת וחווה סדרת סיוטים.
בסיומם מקס מתעוררת ליד המגדלור, והיא מקבלת את העובדה שהיא גרמה לסופה בכך שהיא דחתה את מועד המוות של קלואי.
בסוף הפרק ניתנת האפשרות לבחור האם להקריב את קלואי בעבור העיר או את העיר בעבור קלואי.
מקסין קולפיד (Maxine Caulfield) - הדמות המרכזית.
מקס היא נערה מופנמת ושקטה, לומדת צילום באקדמיית בלקוול.
במהלך העלילה מגלה כי ביכולתה להשיב את הזמן לאחור.
קלואי פרייס (Chloe Price) - חברתה הטובה ביותר (לשעבר) של מקס.
היא מתוארת כנערה מרדנית שמקשה על אמה ג'וייס.
ג'וייס פרייס (Joyce Price) - אמה של קלואי.
הייתה נשואה לוויליאם והתאלמנה כשנהרג בתאונת דרכים.
עובדת בדיינר בעיירה ונשואה בשנית לדוד מדסון.
דויד מדסון (David Madsen) - אביה החורג של קלואי.
יוצא צבא ועובד כמאבטח באקדמיית בלקוול.
נת'ן פרסקוט (Nathan Prescott) - סטודנט באקדמיית בלקוול.
בן למשפחה עשירה בעלת השפעה רבה בעיירה.
מסתמן באופן עקבי כילד מפונק וכחולה בנפשו.
רייצ'ל אמבר (Rachel Amber) - הייתה סטודנטית פופולרית בבלקוול וחברתה הטובה של קלואי.
לאורך המשחק היא מוגדרת כנעדרת כשמודעות היעדרות שלה מפוזרות בכל העיירה.
מארק ג'פרסון (Mark Jefferson) - מורה לצילום באקדמיית בלקוול.
הוא צלם מפורסם ומוכר בכל רחבי אמריקה.
תלמידיו מעריצים אותו ורואים בו מורה מגניב ונחמד.
קייט בוורלי מארש (Kate Beverly Marsh) - סטודנטית באקדמיית בלקוול ונוצרייה אדוקה.
מסתבכת כאשר סרטון בו מתועדת מנשקת זרים במסיבה מופץ ללא ידיעתה ונהיה ויראלי.
פרק מועד שחרור פרק ראשון: Chrysalis 30 בינואר 2015 פרק שני: Out of Time 24 במרץ 2015 פרק שלישי: Chaos Theory 19 במאי 2015 פרק רביעי: Dark Room 28 ביולי 2015 פרק חמישי: Polarized 20 באוקטובר 2015
Life Is Strange: Before the Storm (בתרגום חופשי לעברית: החיים הם מוזרים: לפני הסערה) הוא משחק וידאו מז'אנר ההרפתקאות מבוססי עכבר מגוף שלישי המורכב משלושה פרקים.
המשחק פותח על ידי Deck Nine ומוצא לאור על ידי Square Enix.
הפרק הראשון שוחרר ב-31 באוגוסט 2017 למערכת ההפעלה Microsoft Windows ולקונסולות המשחקים Xbox One ו-PlayStation 4. המשחק מהווה פריקוול למשחק Life Is Strange ומתרחש 3 שנים לפני עלילתו ומתמקד בקלואי פרייס בת ה-16 ביחסיה עם חברתה ללימודים, רייצ'ל אמבר.
המשחקיות מורכבת בעיקר מעצי דיאלוג.
"Life Is Strange: Before the Storm" הוא משחק הרפתקאות המשוחק מנקודת מבט של גוף שלישי.
השחקן שולט בקלואי פרייס בת ה-16, הדמות הראשית במשחק, שלוש שנים לפני אירועי המשחק "Life Is Strange".
שלא כמו קודמו, המשחק אינו כולל מסע בזמן.
במקום זאת, "Before the Storm" מציג אפשרות "", שמאפשרת להוציא את קלואי ממצבים מסובכים, אך מצד שני גם לגרום לקלואי להסתבך עוד יותר.
המשחק משתמש בעצי דיאלוג כאשר ישנה שיחה או פרשנות.
החלטות מסוימות יגרמו לשינוי זמני או קבוע בתוצאה המתקבלת.
ניתן ליצור אינטראקציה עם הסביבה ולשנותה, כולל כתיבת גרפיטי על קירות.
הערה: תיאור העלילה יכול להשתנות משכתוב למטה בעקבות בחירות השחקן.
עלילת המשחק מתרחשת בתקופת זמן של 3 ימים, מ-7 במאי עד ל-10 במאי 2010, כאשר כל פרק מכסה תקופה של יום אחד ומתרחש במפרץ ארקדיה (Arcadia Bay), עיירת דייגים בדיונית הממוקמת במדינת אורגון שבארצות הברית.
המשחק מתחיל בשעת לילה מאוחרת עם קלואי פרייס בת ה-16 שנכנסת למפעל ישן לעיבוד עצים על מנת להקשיב להופעה של להקת הפאנק רוק (Punk rock) "Firework" שאותה היא מעריצה.
במהלך ההופעה, מתרחש ריב בין קלואי לבין שני אנשים מופרעים, שמהם היא מצליחה לברוח אחרי שחברתה ללימודים, רייצ'ל אמבר, יוצרת הסחת דעת.
יום למחרת, קלואי ורייצ'ל נפגשים בשנית בבית הספר.
הן מחליטות להבריז ולהיכנס לתוך קרון של רכבת משא ובסופו של דבר השתיים מגיעות לנקודת תצפית.
לאחר שהשתמשו בעינית לצפייה בנוף ובאנשים הנמצאים באזור, רייצ'ל מרוגזת ממה שהיא ראתה ומתעקשת להשתכר.
לאחר שהן גונבות יין ושותות ממנו, הן ממשיכות בהליכה עד שמגיעות למגרש גרוטאות.
קלואי מנסה לנחם את רייצ'ל לגבי השינוי הפתאומי במצב רוחה, אך רייצ'ל מסרבת לשתף פעולה ובין השתיים מתחיל ריב שבסופו רייצ'ל עוזבת את המגרש וקלואי מתחילה להרוס דברים מעצבים.
לאחר מכן, קלואי מגלה את הרכב המרוסק שבו נהרג אביה, ויליאם פרייס ונרדמת.
קלואי מתעוררת, לאחר שינה של מספר שעות ומוצאת את רייצ'ל, שמגלה לה את הסיבה לשינוי מצב רוחה הפתאומי – במהלך ה-"ריגול" שהשתיים עשו בנקודת התצפית, רייצ'ל ראתה את אביה בוגד עם אישה אחרת ובכך כועסת עליו מאוד ואומרת כי ידעה שאביה הסתיר משהו מרייצ'ל ומאמה.
היא שורפת את תמונתה עם אביה שהיא סחבה איתה במשך שנים, זורקת את התמונה השרופה לתוך פח אשפה ובועטת בפח האשפה הנשרף היישר לעץ עתיק, שנשרף ביחד עם הפח וגורמת לשרפת יער גדולה.
הפרק השני מתחיל בשיחת משמעת של קלואי ורייצ'ל עם מנהל בית הספר, ריימונד וולס, שבמהלכה קלואי (על פי בחירת השחקן) יכולה להיות מסולקת מבית הספר.
לאחר מכן, קלואי מתחבאת במגרש הגרוטאות ומוצאת טנדר ישן ומוזנח אשר אותו היא מתקנת באופן חלקי.
לאחר מכן היא מקבלת שיחת טלפון מסוחר הסמים שלה, פרנק בוורס, שמארגן פגישה עמה.
במהלך הפגישה, פרנק נותן לקלואי משימה – להחזיר חובה שאחד מהקליינטים חייב, אך לאחר מכן מגלה קלואי שאותו קליינט, דרו נורת', כבר היה באמצע שיחה אלימה עם סוחר סמים אחר, דיימון מריק, שבמהלכה קלואי יכולה להתערב ולתת לדיימון את הכסף.
לאחר מכן, קלואי הולכת למחזה "הסערה" בבית הספר, שבמהלכו היא נאלצת להשתתף לצד רייצ'ל בעקבות כך שאחת השחקניות שמשחקת את הדמות "אריאל" לא הגיעה עקב חסימת הכבישים בעקבות שריפת היער שהחלה בסוף הפרק הקודם.
לאחר המחזה, השתיים מחליטות לעזוב את ארקדיה ביי בעזרת הטנדר שקלואי תיקנה והולכות לביתה של רייצ'ל על מנת לארוז חפצים למסע.
בביתה של רייצ'ל, מתחולל ריב בין קלואי לבין אביה של רייצ'ל שבסופו מר.
אמבר מודה כי האישה איתה נפגש היא בעצם אמה הביולוגית של רייצ'ל.
הפרק השלישי ממשיך מאותו מקרה בבית משפחת אמבר לאחר שרייצ'ל מגלה שאותה אישה אשר פגש אביה ג'יימס אמבר היא אמא הביולוגית של רייצ'ל-שרה אמבר.
בזמן שאביה של רייצ'ל מספר לה ולקלואי כיצד כל הסיפור בין שניהם התחיל ניתן לעקוב אחריו לפי הדמיון של 2 הבנות בעודן צופות בטלסקופ שבו ראו את ג'יימס ושרה נפגשים בפרק.
רייצ'ל מרגישה מאוד מדוכאת ועצובה לגבי אותו מקרה אשר הסתירו ממנה במשך כל חייה ומחליטה להיות לבד.
באותו זמן, קלואי עולה לחדרה של רייצ'ל, משוחחת איתה ומנסה להרגיע אותה בעוד רייצ'ל מתכננת לפגוש פנים מול פנים את שרה-אמה האמיתית אשר ילדה אותה.
קלואי חוזרת הביתה ויוצרת קשר עם שותפה מוכר הסמים פרנק בוורדס בשביל להיפגש איתו ולבצע עסקה שתמורתה תשוחרר אמה של רייצ'ל.
אך כל הגלגל מתהפך כאשר דיימון מופיע בעסקה, מגלה שמחפשים את אמה של רייצ'ל אשר הוחזקה בידו באותו זמן אך לא היה בקשר טוב עם משפחת אמבר באותו הזמן.
הוא מחליט לאיים על רייצ'ל וקלואי...
בעוד רייצ'ל מתעקשת לראות את אמה וחובטת בראשו של דיימון עם קרש עץ הוא דוקר אותה עם סכין בזרוע ידה.
קלואי נסערת מהאירוע שהתרחש ולוקחת את רייצ'ל לטיפול נמרץ בבית החולים שבאורגון שם תוכל לפגוש גם את דריו במידה ותבצע בחירה מסוימת בפרק השני.
רייצ'ל נמצאה במצב טוב אשר ניצלה מהדימום בידה ובכל זאת נלחמת על אמה שרה ומחליטה לתת לקלואי לסיים את מטרתה.
היא נותנת לקלואי את הפרטים על המשרד של אבא שלה אשר היה באותו זמן בעסק עם דיימון.
קלואי מתפרצת למשרדו של ג'יימס אמבר, מבררת דרך הטלפון שלו עם דיימון על העסקה תמורתה תקבל את שרה, לוקחת את הכסף ונוסעת למקום המפגש.
כאשר מגיעה קלואי היא מגלה ששרה הייתה מוחזקת כבת ערובה של דיימון ומסוממת באותו הזמן.
היא מנסה לעזור ולחלץ את שרה כשפרנק מופיע ונלחם בדיימון בפעם השנייה כדי לנסות להציל את המצב.
לבסוף, שרה משתחררת ומתנהל שיח בינה לבין קלואי אשר בו קלואי תוכל לשכנע את שרה (לפי בחירת השחקן) שכדאי לה לפגוש את בתה רייצ'ל.
בנוסף היא מגלה ששרה לא יכולה לפגוש את ביתה רייצ'ל מכיוון שביצעה עסקה והשאירה לבעלה ג'יימס את התפקיד לשמור עליה ולגדל אותה בתמורה לכך שתקבל מדי פעם סכומי כסף.
קלואי חוזרת לבית החולים אל רייצ'ל ושם יכולה להחליט האם לספר לרייצ'ל את האמת או להסתיר ממנה את מה ששמעה משרה.
בסיום המשחק, מוצג המשך החברות של קלואי ורייצ'ל ובסצנת הסיום עלילת המשחק קופצת בחזרה ל-"Life Is Strange", בחדר החשוך, בו מארק ג'פרסון מצלם תמונות של רייצ'ל, זמן קצר לפני מותה ממנת יתר.
בפרק זה יוכלו לשחק השחקנים שרכשו את גרסת ה-Deluxe של המשחק אשר כללה את כל פרקי המשחק.
פרק זה שונה מכל שאר פרקי המשחק והוא נותן אפשרות לשחק בתור הדמות מקס קולפילד בפעם האחרונה לפני 5 שנים כשהייתה בת 13.
הפרק מדבר על תקופתה של מקס כשחיה אז עם קלואי עוד בארקדיה ביי ובאותה תקופה כשנאלצה לעבור עם הוריה לעיר סיאטל.
למקס ניתנת ההזדמנות האחרונה להעביר את הזמן עם קלואי בצורה הילדותית-פיראטית שלהם לפני שעוזבת אותה.
עלילת הפרק מתרחשת ביום התאונה של ויליאם פרייס.
המפיצה Square Enix בחרה בחברת משחקי וידאו האמריקאית, Deck Nine שתפתח את הפריקוול ל-"Life Is Strange", אחרי שהתרשמה מהכלי "StoryForge" שפיתחה החברה.
פיתוח המשחק החל בשנת 2016 על בסיס המנוע יוניטי.
ריהאנה דביריס, שביצעה את לכידת התנועה לדמות קלואי פרייס, היא גם מדבבת את הדמות, זאת לאחר שהמדבבת המקורית של קלואי, אשלי ברץ' משמשת כיועצת כתיבה.
הלהקה לקחה השראה מהתסריט ומהאיורים האמנותיים.
קודם לפני ששוחררה ההכרזה הרשמית, ברשת האינטרנט הודלפו תמונות המצביעות על כך שפריקוול למשחק "Life Is Strange" נמצא בפיתוח.
בתור בונוס לכאלו שהזמינו מראש את המשחק (Pre-Order), שחקנים קיבלו תלבושת נוספת לקלואי שמחזירה את הלבוש שלה מהמשחק הראשון.
הביקורות שיבחו את פיתוח הדמויות של קלואי פרייס ורייצ'ל אמבר בפרק הראשון של המשחק.
ג'רסמי פיפלס ממגזין "Hardcore Gamer" ציין כי התנהגותה של קלואי "מלבבת" וכן ציין גם שאישיותה הוצגה במספר שכבות.
סאם לובריגד מהמגזין "GameRadar" כתב כי רייצ'ל הייתה הדמות היותר אותנטית מבין השתיים, בהתחשב בדיאלוג היותר "יבש" שלה.
אף על פי שמבקרים רבים מזלזלים בקלואי בהיותה "לוחמת מטורפת עצמאית", במגזין "Metro" דווקא הדגישו את ההתגלמות שלה בסבל שבא עקב מותו הטרגי של אביה.
המבקרת קימברלי ולאס ממגזין "Game Informer" חושבת כי הגרסה הצעירה של קלואי הביאה "תמימות ופגיעות" שראויים לאהדה.
לעומת זאת, מבקרים רבים מציינים כי הקשר בין קלואי ורייצ'ל נוצר "במהירות לא טבעית".
פיפילס ולובריגד כתבו כי הם מעדיפים את אפשרות ה-"Backtalk" במשחק, בעוד שב-Metro וולאס דווקא החשיבו את האפשרות כפחות חשובה.
פרט לפיתוח הדמויות, המבקרים גם שיבחו את הסיפור, הגרפיקה, ביצועי הקול ואת הפסקול.
בעקבות כנס E3 2017, "Life Is Strange: Before the Storm" זכה באחד מפרסי המגזין "GamesRadar" – הטובים ביותר של E3 והיה מועמד לפרס משחק ההרפתקאות הטוב ביותר של מגזין Hardcore Gamer.
Life Is Strange 2 (בתרגום חופשי לעברית: החיים הם מוזרים 2) הוא משחק וידאו מז'אנר ההרפתקאות מבוססי עכבר מגוף שלישי המורכב מחמישה פרקים, המפותח על ידי Dontnod Entertainment, מופץ על ידי Square Enix.
הפרק הראשון יצא ב-27 בספטמבר 2018 למערכת ההפעלה Microsoft Windows ולקונסולות המשחקים Xbox One ו-PlayStation 4.
המשחק מתרחש בעיר סיאטל הנמצאת במדינת וושינגטון שבארצות הברית- מדינה צפונית למדינת אורגון שהתרחש בסדרת המשחקים הקודמים ועומד לדבר על 2 אחים- שון ודניאל דיאז בני ה-16 ו-9 אשר נאלצים לברוח מביתם אחרי תאונה טרגית בעיר.
בזמן שנהפכים להיות מבוקשים על ידי המשטרה, שון ודניאל בורחים למקסיקו ובזמן זה מגלים שיש לדניאל כוחות על סודיים.
עלילת המשחק מתחילה ביום אחר הצהריים כאשר כל התלמידים חוזרים מבתי הספר באוטובוסים לנקודות זריקה.
שון וחברתו הטובה לילה יורדים באותה נקודה ובעודם הולכים לכיוון ביתו של שון הם דנים על מסיבת ליל כל הקדושים שאמורה להיערך באותו ערב בביתו של אחד ממארחי התלמידים.
בנוסף, לילה מנסה לעזור ולגשר בין שון לבין הבת מכיתתו- ג'יין מורפי שאותה מחבב שהולכת גם היא לבוא למסיבה.
הם נפרדים בביתו של שון כאשר לילה אמורה להמשיך לביתה כדי לארגן את הדברים למסיבה בעודו שון אורז גם הוא את דבריו.
באותו הזמן, אחיו הצעיר של שון- דניאל מתכנן מסכת זומבי לקראת החג ואביו- אסטבן נמצא במוסך ועובד על בניית רכב לקראת סיום עתידי של לימודיו של שון.
לאחר שמסיים שון לארגן את כל המוצרים הוא מתקשר ללילה דרך הסקייפ שבמחשב ומעדכן אותה.
בעודם מדברים יוצא דניאל לחצר הביתו על מנת לנסות את התחפושת אך ללא כוונה משפריץ צבע אדום על חולצתו של ברט אשר היה השכן הלא מחובב על שון המתגורר בית לידו.
ברט מתעצבן ומנסה להתחיל לריב עם דניאל על המקרה.
במהלך השיחה של שון עם ליילה בסקייפ הוא מצליח לשמוע את הריב דרך חלונו ונאלץ לקטוע את השיחה ולצאת לברר לגבי העניין.
לאחר ששומע על מה שקרה ניתנת האפשרות לשחקן להחליט מה לעשות בנוגע לדבר- לדבר עם דניאל על המקרה או להתעמת בעצמו מול ברט.
ברט היה טיפוס קשה ולא סלח לדניאל על הלכלוך אף על פי שהתנצל על כך עוד לפני ובמהלך הריב ביניהם מרכל ויורד מאחוריו גביו של שון- מה שגורם לשון להתחיל בעימות מולו.
הוא מצליח להוריד את ברט על הרצפה כשברט פצוע בפנים אך באותו הזמן עוברת ניידת משטרה במקום ושמה לב לאירוע המתרחש.
כאשר מגיע השוטר לזירה הוא שם לב לברט ששוכב על הרצפה אך בעיקר שם לב לצבע האדום המזויף על חולצתו וחושב שהוא מדמם וגוסס למוות ולכן מצווה על שון ודניאל לרדת על הרצפה ולעצור אותם.
אביו של שון- אסטבן מבחין באירוע ומגיע לזירה.
השוטר מצווה גם על האב לרדת לרצפה ולא לזוז אך האב מחליט לנסות להרגיע את הרוחות ולהסביר שהילדים חפים מפשע.
השוטר רואה שאין רגיעה של העצורים לאחר מספר רגעים ומחליט לירות באב.
לאחר מספר שניות מבחין שון במקרה וצעקה חזקה של דניאל חושפת כוח על שטמון בו אשר מעיף את השוטר והרכב שלו בעזרת רוח חזקה- מה שגורם להתהפכות הניידת של השוטר ולמותו.
לאחר אותו אירוע מתעורר שון לאחר התעלפות ונאלץ לקחת עמו את דניאל אשר היה גם הוא מעולף.
ביחד הם נאלצים לברוח ולהתרחק מהעיר כמה שאפשר על מנת שהמשטרה לא תחפש אותם ותפתח בחקירה העלולה להסגיר אותם ולגזור עליהם מאסר בכלא.
שון ודניאל נאלצים לברוח שעות רבות ואף ימים מהעיר בעודם מגיעים ליער ולוקחים יום לשהות באתר הטבע של המקום בעזרת המוצרים שלקח עמו שון בתיק למסיבה ובעזרת מציאת מקום טוב לשינה.
לאחר הלילה נאלץ שון להמשיך להתקדם הרחק מהמקום ולקנות מספר מוצרים ליום הבא על-פי הכסף שקיבל מאביו למסיבה (מזון, בגדים, ערכות וכו')- מה שגם נתון בפני בחירתו של השחקן בעת ביקורם בחנות קיוסק שליד תחנת דלק.
בזמן הזה הם פוגשים מספר אנשים- ביניהם אחד ששמע עליהם ורוצה לעצור אותם ולקחת אותם למשטרה ואחד שעובד באתר האינטרנט שלו וחוקר על אתרי טבע באזור שבעד לעזור להם לצאת מהסיטואציה.
דניאל היה במצב של לאחר התעלפות מהמקרה וללא זיכרון עליו ובסופו של דבר מגלה על המקרה ועל כל מה שקרה ונשבר.
ביחד עם שון הם ממשיכים בדרכם הרחקה מהעיר בנסיעה באוטובוס ליעד הבא שלהם.
לאחר שדניאל מגלה על התקרית הנוראית של מות אביו מחליטים שני האחים להמשיך להתרחק מהמקום לכיוון מקסיקו- לברוח מאמריקה למקום בו נולד וחיי אביהם בילדותו- Puerto Lobos.
עם הימים החולפים נאלצים האחים למצוא לעצמם מקום לינה מסתורי ואוכל על מנת לשרוד כמה שיותר וכדי שלא יאתרו אותם.
הם מצליחים למצוא בית נטוש ושם מעבירים בו תקופה מסוימת מסוימת.
באותו הזמן, מצליח דניאל לגלות על הכוח הסודי הטמון בו ושון מחליט לעזור לו להתאמן עליו ולשפר אותו כדי שיהיה בשליטה בעזרת תרגילים של הרמות חפצים.
הוא קובע איתו תנאים וחוקים שאומרים שאסור בשום אופן להשתמש בכוח במקומות ציבורים כדי שלא יתגלה אלא אך ורק במקרה של סכנה.
בלילות שעוברים מצליח שון לאתר בעזרת מפה עיירה לא רחוקה מביתם הנטוש בשם Beaver Creek בה גרים סבא וסבתא מצד אמם ולכן לאחר שאוזל להם האוכל ודניאל החל לחלות ולהיות בעל חום הוא מחליט ללכת איתו אליהם כדי לשהות אצלם זמן מה.
לאחר זמן מה מכיר דניאל חבר מקרובים שכנים בשם קריס איתו מחליט לבלות, לשחק ולהעביר את הזמן.
יחד עם אביו של קריס החבורה נוסעת לתערוכת עצי אשוח המתקיימת בעיירה- בה מכירים שון ודניאל בחבורה של נודדים.
לאחר שחוזרים מצליחים האחים לגלות מידע מוסתר מהם בבית של סבא וסבתא שלהם על אמם אשר עזבה אותם בילדותם.
אך למזלם הרע באותו רגע מצליחה להגיע לבית ניידת משטרה המחפשת אותם ובשלב זה הם נאלצים לארוז ולהמשיך במסע בריחתם לכיוון יעדם הבא.
הם מצליחים לאתר מסילת רכבת לא רחוקה ורכבת שמתקרבת ונוסעת לכיוון היעד שלהם ולכן מחליטים להעלות עליה ולנסוע הלאה.
טרם תחילת ההפקה, חברת Dontnod Entertainment החליטה כי Life Is Strange 2 יתמקם במיקום חדש וכן ילוהקו דמויות חדשות לסדרה של Life Is Strange.
פיתוח המשחק החל בתחילת שנת 2016, עם השקת העותקים הפיזיים של המשחק הראשון.
Life's About to Get Good הוא סינגל שהוקלט על ידי הזמרת-יוצרת הקנדית שאניה טוויין, מתוך אלבומה החמישי, Now.
השיר יצא לאור ב-15 ביוני 2017, כסינגל הראשון והפותח מתוך האלבום.
שיר זה מהווה את חזרתה של טוויין אל עולם המוזיקה כאשר, שירה האחרון יצא בפרק זמן של לפני כ-5 שנים.
השיר הצליח להיכנס למצעדים רבים, ובשיאו הצליח להגיע למקום ה-33 במצעד שירי הקאנטרי.
השיר נכתב על ידי טוויין לבדה, שכתבה כמעט את כל שירי האלבום ללא עזרה של מלחינים ופזמונאים אחרים, והוא הופק על ידי טוויין, רון אניילו, ומת'יו קומה.
באמצע שנת 2017, הכריזה טוויין כי היא חוזרת עם אלבום חדש, וכי הסינגל הראשון עתיד לצאת כמה חודשים לפניו.
לאחר מכן, פרסמה טוויין את עטיפת הסינגל באינסטגרם שלה, ובנוסף כמה שבועות לאחר מכן גם את עטיפת האלבום.
הווידאו קליפ הנלווה שיצא לשיר צולם באותה שנה, והוא מזכיר את הקליפים הקודמים של טוויין בכך שגם הוא צולם בחוף ים.
בקליפ ניתן לראות את טוויין הולכת תחילה על שפת הים, ולאחר מכן זה מתגלה כמאמר בעיתון שהיא קוראת בירחון.
לאורכו של הקליפ ניתן לראות את במקומות כגון; חדר ההלבשה שלה, מיטתה, ביתה, וכולי.
לבסוף, כולם כולל טוויין יוצאים מביתה ומתחילים לרקוד על גג הבית ומסביבו.
הקליפ הועלה לערוץ ה-Vevo של טוויין באותו זמן שהוכרז כסינגל הראשון מן האלבום.
השיר הצליח להיכנס למספר מצעדים סביב רחבי העולם, ובשיאו הגיע למקום ה-12 במצעד השירים העכשוויים למבוגרים שבארצות הברית.
מדינהתאריך יציאהפורמטחברת תקליטיםמקורעולם15 ביוני 2017הורדה דיגיטליתמרקוריאיטליהרדיו שירים עכשווייםיוניברסלבריטניהרדיו שירים עכשוויים למבוגריםוירג'ין EMIארצות הברית19 ביוני 2017רדיו קאנטרימרקורי
"Lie to Me" (בעברית: "שקרי לי") הוא השיר שייצג את צ'כיה באירוויזיון 2018 שהתקיים בליסבון, פורטוגל.
השיר אשר בוצע על ידי הזמר מיקולאש יוזף, הולחן ונכתב על ידו.
השיר נבחר ב-29 בינואר 2018 בתחרות "אירוויזיון סונג CZ" ששודרה בערוץ Česká televize והיוותה את הקדם הצ'כי.
מקוםתאריך יציאהפורמטחברת תקליטיםעולם19 בנובמבר 2017הורדה דיגיטליתאינדפנדנט
Life360 (בתרגום לעברית: חיים 360) הוא יישום סלולרי ושירות הניתן על ידי חברת Life360, המאפשר מעקב מרחוק אחר מיקומם של מכשירי האנדרואיד וה-iOS.
השירות הושק בשנת 2008. היישום אינו מוצע עם מערכת ההפעלה הבסיסית, אך ניתן להוריד אותו בחנות האפליקציות של גוגל ודרך חנות ה-App Store.
האפליקציה פועלת בעזרת חיישני GPS.
האפליקציה מיועדת בעיקר למשפחות ולבני נוער.
האפליקציה כולל יותר מ-50 מיליון משפחות רשומות.
האפליקציה פותחה על ידי כריס הולס ואלכס הרו.
מאז השקתה, ההשקעה באפליקציה הגיע לסך 20 מיליון דולר, כאשר המממנים העיקריים הם חברת פייסבוק וגוגל.
האפליקציה הושקה לראשונה בשנת 2008 עבור משתמשי האנדרואיד.
באותה שנה, האפליקציה עלתה מ-34 מיליון משתמשים ל-40 מיליון משתמשים רשומים.
עד אז האפליקציה הייתה זמינה בשפה האנגלית בלבד.
במהלך 2013, הודיעו מפתח האפליקציה כי היישום יתמוך בשפות אחרות.
האפליקציה פועלת בעזרת חיישני GPS וחיבור אינטרנטי.
היא נחשבת כ"רשת חברתית" המיועדת למשפחות.
האפליקציה מאפשרת למשתמשים לשתף את מיקומם, לשלוח הודעות למשתמשים אחרים ופתיחת קבוצות משתמשים.
האפליקציה כוללת ארבע תכונות עיקריות הכוללות שיתוף מיקום, מעגלים, מקומות וגרסה משודרגת בתשלום.
שיתוף מיקום - התכונה העיקרית באפליקציה היא שיתוף המיקום.
משתמשים יכולים לפתוח את היישום ולראות בצג איפה חבריהם נמצאים באופן מיידי.
משתמשים יכולים לשתף או לא לשתף את מיקומם עם מעגל מסוים בכל זמן נתון.
מעגלים - "מעגלים" היא התכונה החדשה ביותר של האפליקציה, היא פורסמה יחד עם העדכון ב-3 בספטמבר 2013. המעגלים מאפשרים למשתמש לצור קבוצות ייחודיות באפליקציה.
מיקום המשתמש גלוי רק לאלה הנמצאים במעגל.
מקומות - האפליקציה מאפשרת למשתמשים להתריע כאשר משתמש אחר נכנס או עוזב מיקום מסוים המוגדר על ידי המשתמש.
חבילת פרימיום - האפליקציה עצמה חינמית, אך היא כולל גרסה בתשלום שכוללת תכונות נוספות כביטוח טלפון גנוב, ללא הגבלה ביצירת מקומות, סיוע חירום ועוד.
האפליקציה זכתה בשני האתגרי המפתחים של אנדרואיד, ובתחרות Facebook fbFund בשנת 2011. כחלק מהזכייה בתחרות זו, חברת הפיתוח של האפליקציה קיבלה מענק של כ-20 מיליון דולר.בשנת 2012, האפליקציה זכתה בפרס חביבת הקהל בטקס פרסי וובי על השימוש הטוב ביותר בטכנולוגיות GPS ומיקום.
החיים, מעל הכל הוא סרט קולנוע דרום אפריקאי מסוגת דרמה משנת 2010 בבימויו של אוליבר שמיץ.
הסרט הוקרן לראשונה בפסטיבל הקולנוע בקאן 2010 והיה מועמד בטקס האוסקר ה-83 לפרס האוסקר לסרט הזר הטוב ביותר.
בעיירה הקטנה אלנסדורן, בדרום אפריקה, לא הרחק מיוהנסבורג, מתגוררת צ'אנדה בת ה-12. צ'אנדה היא תלמידה צעירה ומבטיחה עם עתיד מזהיר, אבל חייה משתנים באופן דרמטי כאשר אחיינה התינוק מת באופן במפתיע.
אמה של צ'אנדה, ליליאן, חולה ומתחילה לגסוס בהדרגתיות ואילו אביה החורג מתמכר לאלכוהול, מה שמשאיר את הנערה הצעירה לטפל בשני אחיה הקטנים.
בינתיים, בעיירה מתפשטת השמועה כי הסיבה האמיתית למוות במשפחתה של צ'אנדה היא איידס.
אם כי המילה "איידס" אינה נאמרת בקול רם עד סוף הסרט.
בתגובה לכך, דודתה, טאפה, עושה כל שביכולתה כדי לעזור לליליאן לעזוב את העיר.
צ'אנדה, מנסה להתמודד עם הנידוי הקהילתי של משפחתה במהלך הסרט ומבקשת הסברים מדודתה אך נתקלת במבוי סתום.
למעשה, הסרט משקף את התעקשותם של הדרום אפריקאים, עד לשנים האחרונות, לשלול את המציאות של התפשטות האיידס ולהכחישה.
עד שכל משפחה הקשורה למחלה על ידי שמועה או רכילות נחשבת כמנודה, כפי שניתן לראות בסרט.
עם פתיחת הסרט צ'אנדה מבקרת אצל הקברן כדי לבחון את ארונות הקבורה הזולים שיש ברשותו.
כילדה בת 12 היא עושה כל שביכולתה כדי לשמור על משפחתה מלוכדת ולדאוג לאחיה הקטן, שימשיך ללמוד בבית הספר.
הלב הטוב שלה מופגין על ידי ידידותה עם חברה בשם אסתר, אשר נאלצת לתוך זנות כדי לשרוד.
הטרגדיה של דרום אפריקה הייתה כי הנשיא לשעבר ת'אבו מבקי התעקש להכחיש את הסיבות לאיידס ולקדם טיפול באיידס, ולכן רבים שסבלו ומתו מאיידס יכולים היו למנוע זאת.
זה תרם לאקלים של בורות ומסתורין סביב המחלה, אשר רק הגדילה את התפשטותה.
קיאובאקה מקאנייה בתפקיד אסתר מקולו
הרייט לנבה בתפקיד גב' טאפה
לראטו מוולסה בתפקיד ליליאן האם
טינה מונומזאנה בתפקיד דודה אליזבת
רמי צ'ואנה בתפקיד דודה רות